ભારતે અમેરિકાની ચેતવણીની અવગણના કરીને આજે ધારણા પ્રમાણે જ રશિયા સાથે ચર્ચાસ્પદ એસ-૪૦૦ એર ડિફેન્સ સિસ્ટમ ડિલને મંજુરી આપી દીધી હતી. આની સાથે જ કુલ આઠ સમજૂતિ ઉપર હસ્તાક્ષર કરવામાં આવ્યા હતા. બંને દેશો વચ્ચે સ્પેશ સહિત આઠ સમજૂતિ પર હસ્તાક્ષર કરવામાં આવ્યા હતા. વડાપ્રધાન નરેન્દ્ર મોદી અને રશિયન પ્રમુખ વ્લાદીમીર પુતિને સંયુક્ત નિવેદન કરીને આ અંગેની જાહેરાત કરી હતી. આ ડીલ હેઠળ ભારત રશિયા પાસેથી એસ-૪૦૦ મિસાઈલ સિસ્ટમની પાંચ રેજિમેન્ટ ખરીદશે. તેની આપૂર્તિ રશિયા ભારતને ૨૦૨૦ સુધીમાં કરી દેશે.